cyanic-selkie/wikianc huggingface dataset:
Sojuz TMA-13
Sojuz TMA-13 (ru; en) bija pilotējams kosmosa kuģis apkalpes nogādāšanai uz Starptautisko kosmisko staciju (SKS).
Starts notika 07:01 UTC no Baikonuras kosmodroma ar nesējraķeti Sojuz-FG. Ar SKS kuģis saslēdzās 08:16:14 UTC pie Zarja moduļa. Tuvošanās un saslēgšanās notika automātiskā režīmā.
Monrose
Monrose ir vācu popgrupa. Grupa uzvarēja Vācijas Popstars konkursa 5. sezonā 2006. gadā, kas arī uzskatāms par grupas dibināšanas brīdi. Līdz pat 2009. gadam grupa savus ierakstus ir pārdevusi vairāk nekā 1,5 miljonos kopiju. Grupa ir saņēmusi vairākus nacionāla mēroga apbalvojumus.
Grupa savu debijas albumu Temptation izdeva 2006. gada decembrī, albums sasniedza ievērojamus panākumus Centrāleiropā. Tas tika pārdots vairāk nekā 600 000 kopiju. Otrais albums Strictly Physical tika izdots 2007. gada septembrī un tas ir ticis sertificēts ar dubulto zelta disku, taču grupas trešais albums I Am tika izdots 2008. gada oktobrī. Grupa plāno savu ceturto studijas albumu Ladylike izdot 2010. gada 11. jūnijā.
Sieviešu Nacionālā basketbola asociācija
Sieviešu Nacionālā basketbola asociācija (en), saīsināti WNBA, ir vadošā sieviešu basketbola līga pasaulē. To izveidoja, bet pirmā sezona bija 1997. gadā. Šobrīd WNBA ir 12 komandas: 6 Austrumu un 6 Rietumu konferencē, kaut gan sākumā līgā spēlēja tikai 8 komandas, bet līgas vēsturē kopā tādas ir bijušas 18. Veiksmīgākās komandas WNBA pastāvēšanas vēsturē ir Hjūstonas "Comets", Minesotas "Lynx" un Sietlas "Storm", kas četras reizes ir izcīnījušas čempiones titulu.
WNBA regulārā sezona norit no maija līdz augustam, tās laikā katra komanda nospēlē 34 spēles. Katras konferences 4 labākās komandas iekļūst play-off turnīrā, kas sākas septembrī. Izslēgšanas spēļu sērijas tiek izspēlētas līdz vienas komandas divām uzvarām, bet WNBA finālsērija līdz trim uzvarām. Gados, kad notiek vasaras olimpiskās spēles, WNBA ir mēneša pārtraukums, lai spēlētājas varētu pārstāvēt nacionālās izlases olimpiādē.
Pēc līdzības ar vīriešu NBA turnīru notiek arī citi ikgadējie WNBA pasākumi — WNBA Visu Zvaigžņu spēle (jūlijā) un WNBA drafts.
WNBA ir spēlējušas divas Latvijas basketbolistes: Zane Tamane — Vašingtonas "Mystics" 2006. un Fīniksas "Mercury" 2012. gadā un Anete Jēkabsone-Žogota — Konektikutas "Sun" 2009. un 2010. gadā un Fīniksas "Mercury" 2014. gadā. 2014. gadā "Mercury" sastāvā A. Jēkabsone-Žogota kļuva par WNBA čempioni.
WNBA draftā ir izvēlētas četras latviešu spēlētājas. 2004. gadā ar 31. numuru Indiānas "Fever" izraudzījās Ievu Kubliņu, 2006. gadā Detroitas "Shock" ar 35. numuru draftēja Zani Teilāni, bet 2011. gadā Losandželosas "Sparks" ar 29. numuru draftēja Elīnu Babkinu. 2020. gada WNBA draftā par visu laiku visaugstāk draftēto latviešu spēlētāju kļuva Kitija Laksa, kuru Sietlas "Storm" izraudzījās ar kopējo 11. numuru pirmajā kārtā.
Sjervas rags
Sjervas rags vai Primaveras rags (es; Argentīnas avotos) vai Tisnē rags (es; Čīles avotos) ir zemesrags Danko krastā Antarktīdā. Atdala Sjervas līci ziemeļos no Alfaro šauruma dienvidos.
Zemesragu 1901.—1904. gadu ekspedīcijas laikā atklāja zviedrs Oto Nordenšelds un kļūdaini identificēja to kā 1898. gadā Adriena de Žerlaša atklāto Springa ragu, kā to arī atzīmēja savos materiālos. Argentīniešu avotos dēvēts par Primaveras («pavasara») ragu (kalks no angļu valodas spring — ‘pavasaris’; Springa rags nosaukts par godu beļģu profesoram Valteram Springam (Valther Spring)). Pēc zemesraga nosaukuma nodēvēta arī 1977. gadā izbūvētā Argentīnas polārstacija Primavera. Čīles avotos dēvēts par godu Čīles antarktiskās ekspedīcijas vadītājam 1952. gadā Fernando Tisnē (Fernando Tisné). 1980. gadā zemesrags pēc asociācijas Sjervas līci pārdēvēts par Sjervas ragu par godu spāņu aviokonstruktoram Huanam de la Sjervam (Juan de la Cierva).
Sjervas rags un piekrastes salas (Hosē Ernandesa sala, Šterneka sala u.c.) noteikts kā speciāli aizsargāts apvidus Nr. 134. Zemesragā un salās ir labi attīstīta jūras veģetācija un piecu putnu sugu kolonijas (džentū pingvīni, brūnā klijkaija, zilacu kormorāns, sniega vētrasputns, dominikāņu kaija).
Pūres pilskalns
Pūres pilskalns (arī Mūļu kalns, Muļkalns) atrodas Tukuma novadā, Pūres pagastā, netālu no Pūres ciema. Pilskalns ir stāvs, iegarens aptuveni 10 metrus augsts kalns, kas atrodas apmēram 1,2 km uz austrumiem no Pūres baznīcas, 200 m uz ziemeļiem no Rīgas-Ventspils dzelzceļa. Pilskalns ir izmēros neliels, tomēr ar labām pilskalna pazīmēm. Nocietinājumam no divām pusēm piekļaujas purvaina zemiene. Kalna nogāzes ļoti stāvas, ziemeļu nogāze mākslīgi stāvināta. Pilskalna plakuma izmēri 50x35 metri, dienvidu pusē ap 2 metri augsts valnis, kā rietumu pusē atradusies senā uzejas vieta. Kalna plakums ilgus gadus arts. Pēc sava izveidojuma Pūres pilskalns ir uzskatāms par tipisku kuršu nocietinājumu. Pilskalns atradās kuršu Vanemas zemē.
Pilskalnu attiecina uz 10-12. gadsimtu, lai gan nekādi plašāki pētījumi nav veikti. Pūre pirmo reizi avotos minēta 1230. gadā. Pilskalnu pirmais aprakstījis Augusts Bīlenšteins, bet 1923. gadā savas Kurzemes pilskalnu apzināšanas ekspedīcijas gaitā to ir apsekojis un uzmērījis Ernests Brastiņš.
Pilskalna apkārtnē atrasti arī vairāki akmens cirvji.
Latvijas Nacionālie bruņotie spēki
Latvijas Republikas Nacionālie bruņotie spēki jeb Nacionālie bruņotie spēki (NBS) ir Latvijas Republikas bruņotie spēki. Tie dibināti Latvijas brīvības cīņu laikā kā Latvijas Bruņotie spēki, apvienojot Ziemeļlatvijas un Dienvidlatvijas brigādes. Tagadējā Latvijas Nacionālo bruņoto spēku struktūra ir izveidota, apvienojot Aizsardzības spēkus un Zemessardzi. Saskaņā ar Latvijas Republikas Satversmi, tiesību aktiem un Nacionālo drošības koncepciju Latvijas Nacionālie bruņotie spēki aizsargā valsts suverenitāti, teritoriālo nedalāmību, kā arī demokrātisku konstitucionālo kārtību un pilsoņu brīvības. Sabiedrība, izmantojot civilās valsts iestādes, veic Nacionālo bruņoto spēku demokrātisku kontroli. Latvijas Republikai ir tiesības izmantot savus Nacionālos bruņotos spēkus individuālai un kolektīvai aizsardzībai no bruņota uzbrukuma, kā arī starptautisko saistību izpildei saskaņā ar ANO 1945. gada Hartu, 1949. gada Ziemeļatlantijas līguma 5. pantu, Latvijas Republikas Satversmi un citiem tiesību aktiem. Saeima kvantitatīvi nosaka Latvijas Republikas militāri politiskos mērķus.
Atjaunoto NBS izveides vēsture
1991. gada novembrī Latvijas Republikas Augstākā Padome nolēma nodibināt Aizsardzības ministriju. 13. novembrī deputātu vairākums nobalsoja par Aizsardzības ministrijas izveidošanu. 19. novembra sēdē par pirmo atjaunotās Latvijas Republikas Aizsardzības ministru iecēla Tālavu Jundzi. Aizsardzības ministrija tika veidota uz Sabiedrības drošības departamenta bāzes, pārņemot tā materiālās vērtības un pieņemot darbā lielāko daļu departamenta darbinieku. Aizsardzības ministrijas tiešā pakļautībā nonāca arī šajā laikā organizēšanās stadijā esošie valsts Aizsardzības spēki (AS), kā arī citas ar valsts drošību saistītas struktūras.
Jau 1990. gadā latviešu strēlnieku apvienībā un 1991. gadā zemessardzē Andrejs Kasparovičs kopā ar citiem virsniekiem aizsāka gatavot militāros reglamentus un ieroču aprakstus latviešu valodā, paralēli izstrādājot latvisko terminoloģiju. 1992. gada 13. februārī LR MP pieņēma lēmumu Nr. 54 "Par Latvijas Republikas Nacionālās aizsardzības akadēmijas dibināšanu", kur apmācītu un gatavotu profesionālus virsniekus valsts Aizsardzības spēkiem (AS). Tā kā 1992.—1993. gadā ne Zemessardze, ne Drošības dienests nebija Aizsardzības spēku vai pat Aizsardzības ministrijas pakļautībā, visas šīs LR militārās drošības struktūras vienoja Latvijas Nacionālā aizsardzības akadēmija (NAA), kur tajā laikā koncentrējās izglītotākie virsnieki, kuri izstrādāja LR Militārās apmācības koncepciju un gatavoja karavīrus gan Aizsardzības spēkiem, ieskaitot Robežsardzi, gan Zemessardzei, gan Drošības dienestam, gan Iekšlietu militārajiem formējumiem — t. i., NAA reāli bija NBS pirmā struktūra, kur NBS karavīri kopā mācījās, kaut gan oficiāli NBS vienotā struktūra vēl nebija izveidota.
Teorētiski par Nacionālo bruņoto spēku izveides nepieciešamību tika runāts un rakstīts Valsts aizsardzības koncepcijā jau 1992. gadā, jo Aizsardzības spēku un citu militāro un paramilitāro vienību sastāvdaļas bija dažādu ministriju un Augstākās padomes padotībā bez vienotas struktūras un vadības. 1993. gada 24. un 25. martā notika LR militāro spēku štābu treniņš ar mērķi izstrādāt vienotas NBS vadības pamatprincipus, vadības orgānu struktūru un uzdevumus. Izveidoja arī darba grupu (darba grupas vadītājs — pulkvedis Ā. Lilientāls) no bruņoto spēku sastāvdaļu pārstāvjiem "Galvenā štāba" struktūras un funkciju izstrādei. Pamatojoties uz Latvijas Valsts prezidenta 1994. gada 20. janvāra rīkojumu Nr. 1 tika organizēts atkārtots štābu treniņš ar mērķi izstrādāt vienotu izpratni par Latvijas Republikas bruņoto spēku uzdevumiem un to darbības plānošanu izņēmuma stāvokļa izsludināšanas gadījumā valstī. Rīkojumā bija noteikts, ka štābu treniņā iesaistīt: Aizsardzības ministrijas Stratēģiskās plānošanas departamenta Sakaru un informātikas nodaļu un Personāla departamentu, Aizsardzības spēku štābu pilnā sastāvā, Zemessardzes štābu pilnā sastāvā, Iekšlietu ministrijas operatīvo grupu un uzdot NAA Aizsardzības zinātniskajam centram sagatavot štābu treniņa analīzes materiālu, izstrādāt secinājumus un priekšlikumus "Nacionālo bruņoto spēku" izveidošanai un darbības plānošanas pilnveidošanai. Tika secināts, ka, pirmkārt, dažādu valstu Bruņoto spēku pakļautība un vadības struktūra miera un kara laikā īpaši neatšķiras, otrkārt, jebkura veida militarizētie policijas un teritoriālie formējumi visās valstīs jau miera laikā atrodas, kā minimums, Bruņoto spēku štāba un Aizsardzības ministrijas pakļautībā, treškārt, Nacionālo bruņoto spēku galvenie štābi ir pakļauti aizsardzības ministrijām. Savukārt kopīgas struktūras un plānu neesamība ievērojami mazina LR bruņoto spēku kaujasspējas. Lai apvienotu visus bruņotos spēkus vienā struktūrā ar vienu vadību, koncepciju, stratēģiju un taktiku, 1994. gada rudenī tika likvidēts AS komandiera amats un AS štābs, bet izveidots NBS štābs, kas uzsāka NBS veidošanas praktisko darbu. Par NBS komandieri 1994. gada 5. oktobrī iecēla ZS pulkvežleitnantu Juri Dalbiņu, vienlaikus saglabājot ZS komandiera amatu un ZS štābu.
1999. gada 10. martā Latvijas Republikas Ministru kabinets ar rīkojumu Nr.119 "Par nekustamās mantas Ādažu nacionālajā mācību centrā saglabāšanu valsts īpašumā" nodeva Aizsardzības ministrijas valdījumā zemi 7784 hektāru platībā un 150 ēkas Rīgas rajona Ādažu un Sējas pagastā.
Sadarbība ar NATO
Pēc Krimas okupācijas un aneksijas Krievijas Federācijas sastāvā 2014. gadā Latvijā ieradās pirmās NATO valstu karaspēka vienības, bet vienošanos par pastāvīgu NATO sabiedroto spēku klātbūtni Baltijas valstīs noslēdza 2016. gadā NATO samitā Varšavā. 2022. gadā NATO paplašinātās klātbūtnes kaujas grupu AijJacks veidoja gandrīz 2000 karavīru. 2022. gada jūnijā, reaģējot uz Krievijas iebrukumu Ukrainā, Spānijas bruņotie spēki Latvijas Nacionālo bruņoto spēku Gaisa spēku bāzē Lielvārdē izvietoja NASAMS zenītraķešu bateriju vidējās distances pretgaisa aizsardzībai ar rādiusu līdz 100 kilometriem, kurā ietilpst gan raķetes, gan radari, gan komandstruktūra, kā arī apkalpojošais personāls.
2022. gada 29. jūnijā Latvijas un Kanādas aizsardzības ministri NATO samitā Madridē parakstīja deklarāciju par NATO kaujas grupas Latvijā palielināšanu līdz brigādes līmenim. Nacionālo bruņoto spēku komandieris Leonīds Kalniņš paziņoja, ka NATO brigādes vajadzībām vajadzēs uzbūvēt jaunu armijas bāzi, jo Ādažu poligonā paliek pārāk šauri. 5. jūlijā aizsardzības ministrs Artis Pabriks informēja, ka jauno Zalves militāro bāzi 1072,78 hektāru platībā divu gadu laikā izveidos Aizkraukles un Jēkabpils novados.
Uzdevumi
Lai īstenotu valsts drošības intereses, Latvijas Nacionālie bruņotie spēki pilda šādus uzdevumus:
Citu neparedzētu uzdevumu veikšanā NBS drīkst iesaistīt tikai ar Ministru kabineta rīkojumu.
Funkcijas miera, krīzes un kara laikā
Latvijas stratēģijas pamatā ir sabiedroto solidaritāte un mērķis ar kopīgiem centieniem novērst apdraudējumu, piedalīties NATO pasākumos, ieskaitot alianses militārās operācijās miera, krīzes vai kara laikā.
Aizsardzības sistēmas pārraudzība
Visus lēmumus par Latvijas aizsardzības politiku, kā arī Nacionālo bruņoto spēku izmantošanu pieņem demokrātiski ievēlētas civilas varas iestādes.
Operatīvais līmenis
Nacionālo bruņoto spēku operatīvās komandvadības augstākajā līmenī ir Nacionālo bruņoto spēku komandieris. Nacionālo bruņoto spēku Apvienotais štābs ir Nacionālo bruņoto spēku komandiera institūcija, kas nodrošina komandierim iespēju īstenot nepārtrauktu operatīvo vadību un lēmumu pieņemšanai nepieciešamo informāciju. Nacionālo bruņoto spēku komandieris atbild par uzdevumu izpildei nepieciešamā personālsastāva, materiāltehnisko un finanšu resursu pieprasījuma laikus iesniegšanu aizsardzības ministram un šo resursu lietderīgu izmantošanu.
Taktiskais līmenis
Nacionālo bruņoto spēku atsevišķu Spēku veidu komandieri ir atbildīgi par padoto vienību apmācību, aprīkošanu un vadību saskaņā ar pieņemtajiem plāniem un noteiktajām prasībām, kā arī par noteikto militāro spēju sasniegšanu.
NBS vadība
Par aizsardzības sistēmas politisko, stratēģisko un administratīvo vadību atbild Aizsardzības ministrija, kur pieņem lēmumus par Latvijas Republikas militāro stratēģiju, Nacionālo bruņoto spēku ilgtermiņa attīstības plānu, aizsardzības resursu racionālu izmantošanu un citiem stratēģiskiem aizsardzības politikas jautājumiem.
(Ja Latvija piedalās kopējās militārās operācijās, valsts militāro vienību operatīvā pakļautība var tikt nodota NATO, Eiropas Savienības un speciālajām koalīcijām, kas īsteno šo organizāciju mērķus.)
NBS komandieri
No 1919. līdz 1940. gadam Latvijas Bruņotos spēkus komandēja Latvijas armijas komandieri. 1992. gada 29. oktobrī par Latvijas Aizsardzības spēku komandieri iecēla Maskavas Ģenerālštāba akadēmiju beigušo pulkvedi Daini Turlo, kas atkāpās no amata 1994. gada 25. oktobrī.
Personālsastāvs
Nacionālie bruņotie spēki ir militāro vienību kopums, kuru veido militāri organizēta, apmācīta un apbruņota tautas daļa. NBS personāls miera laikā sastāv no profesionālā dienesta karavīriem, zemessargiem, civilajiem darbiniekiem un NBS rezerves karavīriem. Personālsastāvu komplektē tikai no 18 gadu vecumu sasniegušiem Latvijas Republikas pilsoņiem. NBS rezervi veido militārajam dienestam pakļautie Latvijas Republikas pilsoņi, kas ieskaitīti NBS rezervē. NBS rezerve tiek mobilizēta kara laikā.
NBS lielums kara laika situācijai tika noteikts 50 000 karavīru apjomā. Līdz 2008. gadam bija paredzēts sasniegt spēju mobilizēt 32 300 karavīru lielu spēku. NBS kā miera, tā arī kara laikā sastāv no Apvienotā štāba un Sauszemes, Gaisa un Jūras spēkiem.
2008. gadā NBS dienēja 5052 profesionālā militārā dienesta karavīri (1817 kareivji un dižkareivji, 1940 instruktori un 1295 virsnieki). Sauszemes spēkos dienēja 952 karavīri, Jūras spēkos 552, bet Gaisa spēkos — 291. Latvijas Republikas Zemessardze tolaik sastāvēja no 550 karavīriem un 10 642 zemessargiem. 2016. gada 16. jūnijā Saeimas apstiprinātajā Valsts aizsardzības koncepcijā noteikts, ka bruņotie spēki miera laikā uztur 6500 profesionālā dienesta karavīrus. 2018. gadā NBS papildus tika pieņemti 640 karavīri.
NBS budžets
NATO rekomendācija ir aizsardzībai atvēlēt 2% no iekšzemes kopprodukta. Šobrīd (2019. gads) Latvija aizsardzības jomai tērē 2% no IKP. Latvijai stājoties NATO, šie 2% no IKP bija kvalificējoša (obligāta) prasība.
http://www.tvnet.lv/zinas/latvija/638811-aizsardzibas_ministrija_latvijas_aizsardzibas_budzets_ir_viens_no_straujak_augosajiem_pasaule
https://www.mod.gov.lv/lv/par-mums/aizsardzibas-nozares-budzets
Dalība starptautiskajās operācijās
Lai apliecinātu Latvijas apņemšanos būt ne tikai drošības patērētājiem, bet arī aktīvi iesaistīties drošības uzturēšanā citās valstīs, Latvijas Bruņotie spēki piedalās starptautiskajās miera uzturēšanas misijās, tādējādi dodot lielu ieguldījumu gan Latvijas drošības gan NATO labā. NBS vienības ir iekļautas arī NATO Reaģēšanas spēku (NRF) un ES Kaujas grupas sastāvā.
NBS piedalījās šādā starptautiskajās operācijās:
Modernizācija
Saskaņā ar noteiktajām prioritātēm NBS spēs efektīvāk darboties kopā ar sabiedrotajiem gan Latvijas teritorijā, gan arī ārpus tās. NBS turpina iegādāties modernu apbruņojumu un militāro aprīkojumu atbilstoši NATO prasībām. Tiek nodrošināts, ka jaunā bruņojuma un aprīkojuma iegādei piešķirtais finansējums, kā arī esošā aprīkojuma modernizācija veido vienu ceturto daļu no visiem aizsardzības sistēmas izdevumiem.
Obligātā Valsts aizsardzības dienesta ieviešana
Pēc Krievijas 2022. gada iebrukuma Ukrainā Aizsardzības ministrija ierosināja no 2023. gada pakāpeniski ieviest obligātu Valsts aizsardzības dienestu. Pēc piecu gadu pārejas perioda dienests būs obligāts vīriešiem vecumā no 18 līdz 27 gadiem, brīvprātīgi izvēloties vienu no četriem dienesta veidiem: valsts aizsardzības dienests, zemessardze (līgums uz 5 gadiem, 20 dienas gadā), vada komandiera kurss augstskolā, alternatīvais dienests.
Elektrons
Elektrons (, ēlektron — ‘dzintars’) ir vieglākā no zināmajām stabilajām elementārdaļiņām (neskaitot neitrīno, kam arī ir ļoti niecīga miera masa). Elektrona miera masa ir 9,109 kg. Tam ir negatīvs elektriskais lādiņš (−1,602 C), un tā simbols ir е− vai e. Elektroni ir vieni no elektriskās strāvas lādiņa nesējiem. Tie pieder pie leptoniem un nosaka atoma mijiedarbību ar citiem atomiem. Elektronus 1897. gadā atklāja Džozefs Tomsons, pētot katodstarus.
Elektroni ietilpst visos atomos un molekulās. Var nosacīti uzskatīt, ka elektronu mākonis aptver atoma kodolu, elektroniem riņķojot ap kodolu ar lielu ātrumu (neierosinātā ūdeņraža atomā šis ātrums vairāk nekā 100 reizes mazāks par gaismas ātrumu) pa neregulāru trajektoriju, ko sauc par orbitāli (orbitāles veido tādu kā atoma kodola apvalku). Atomam uzņemot enerģiju, elektroni var pāriet uz augstāku enerģijas līmeni, bet, enerģiju izstarojot, — uz zemāku. Tā kā elektroni ap atoma kodolu kustas līdzīgi izplūdušiem mākoņiem ar negatīvu lādiņu, ir neiespējami paredzēt precīzu to atrašanās vietu kādā laika momentā. Ja vielas atomi vai atomu grupas zaudē vai pievieno vienu vai vairākus elektronus, veidojas joni. Elektronu izvietojumu atomā pa elektronu čaulām pēc orbitālā galvenā kvantu skaitļa un orbitālā kvantu skaitļa vērtībām sauc par elektronu konfigurāciju.
Ar elektronu teoriju tiek skaidrotas elektriskās, magnētiskās un optiskās parādības.
Klasifikācija
Elementārdaļiņu fizikas standartmodelī elektroni tiek klasificēti kā leptoni, kas ir daļa no fundamentālajām elementārdaļiņām. Elektroniem ir vismazākā masa no visiem leptoniem un pirmās "ģimenes" fundamentālajām daļiņām. Otrajā un trešajā "ģimenē" atrodas lādēti leptoni — mioni un tau daļiņas —, kuriem ir tāds pats elektriskais lādiņš, spins un mijiedarbība kā elektroniem, bet tiem ir lielāka masa. Leptoni, tātad arī elektroni, kopā ar kvarkiem veido fermionu elementārdaļiņu grupu. Visiem fermioniem spins ir 1/2.
Fundamentālās īpašības
Elektrona miera masa ir 9,10938291 kg jeb 5,48579909 u. Balstoties uz Einšteina formulu E=mc2, elektrona masa atbilst 0,511 MeV lielai enerģijai. Elektrona masa ir tikai 1/1836 daļa no protona (pozitīvā lādiņa) miera masas. Tieši tādēļ elektronu masa netiek iekļauta, aprēķinot atoma masas skaitli.
Elektronam ir negatīvs elektriskais lādiņš, kas ir −1,602176565 C.
Elektronu emisija
Elektronu emisija ir elektronu kustība no cietvielas vidē vai vakuumā. Lai elektrons varētu atstāt vielu, tam jāpievada enerģija, kura tiek patērēta izejdarba veikšanai. Atkarībā no veida, kādā elektronam tiek pievadīta enerģija, izšķir šādus elektronu emisijas veidus:
Kulna (stacija)
Kulna (et) ir pieturas punkts Keilas - Rīsiperes dzelzceļa līnijā Harju apriņķa Keilas pagastā un atrodas 30,1 km attālumā no Tallinas centrālās dzelzceļa stacijas. Kulnā apstājas visi Rīsiperes virzienā kursējošie elektrovilcieni. Kulnas pieturas punkts tika izbūvēts 1965. gadā līdz ar dzelzceļa iecirkņa Keila-Vasalemma elektrifikāciju. Pieturas punktā tika izbūvēta viena, 143 metrus gara malas platforma. 2010. gadā projekta „Reisiplatvormide viimine eurokõrgusele“ ietvaros ar Eiropas Savienības Struktūrfondu līdzfinansējumu tika izbūvēta jauna, Eiropas standarta pasažieru platforma ar augstuma atzīmi 550 mm. Platformas garums - 30 m. Pasažieru iekāpšana un izkāpšana pieturas punktā tiek veikta no vilciena sastāva pirmā vagona. Dzelzceļa pieturas tuvumā atrodas Ohtu, Kulnas, Leholas ciemi.
Geriots
Geriots (en) ir angļu uzvārds. Personas ar šādu uzvērdu:
Novosibirskas Ledus pils
Novosibirskas Ledus pils ir hokeja halle, kas atrodas Novosibirskā, Krievijā. Halle tika atklāta 1964. gada septembrī, un jau kopš halles atvēršanas brīža tajā savas mājas spēles aizvada Kontinentālās hokeja līgas klubs Novosibirskas "Sibirj".
Pirmā hokeja spēle šajā hallē tika aizvadīta 1964. gada 4. septembrī. 2002. gadā hallē tika veikti rekonstrukcijas darbi.
Lionels Mesi
Lionels Andress Mesi Kučitīni (es, ; dzimis ), plaši zināms arī kā Leo, ir Argentīnas futbolists, kas spēlē uzbrucēja pozīcijā. Kopš 2023. gada jūlija pārstāv MLS klubu Maiami "Inter". Mesi bieži tiek dēvēts par pasaules labāko futbolistu, un nereti arī par visu laiku labāko. Viņš ir ieguvis septiņas FIFA Zelta bumbas, un ir vienīgais futbolists vēsturē, kurš to paveicis četrus gadus pēc kārtas, kā arī sešas reizes ieguvis Zelta zābaku.
17 sezonas Mesi ir pavadījis FC Barcelona. Ar FC Barcelona Mesi ir izcīnījis kopā 35 trofejas — desmit reizes ir triumfējis Spānijas futbola čempionātā, četras reizes UEFA Čempionu līgā, septiņas reizes Spānijas Karaļa kausa izcīņā, astoņas reizes Spānijas superkausa izcīņā, trīs reizes UEFA Superkausa izcīņā, un trīs reizes FIFA Klubu Pasaules kausa izcīņā. Mesi pieder arī rekordi visvairāk gūto vārtu ziņā Spānijas futbola čempionātā (474), visvairāk gūtie vārti vienā Spānijas futbola čempionāta sezonā (50), klubu futbola sezonā (73), kalendārajā gadā (91), kā arī visvairāk rezultatīvas piespēles (192) Spānijas futbola čempionātā un Copa América turnīrā (17). Kopumā viņš ir guvis vairāk nekā 750 vārtus, pārstāvot klubu un nacionālo izlasi.
21 gadu vecumā Mesi tika nominēts Zelta bumbas un FIFA Gada futbolista balvai. Nākamajā gadā, 2009. gadā, viņš ieguva gan Zelta bumbu, gan FIFA Gada futbolista titulu. Viņš bija pēdējais, kas ieguva šīs balvas. Pēc tam tika izveidota FIFA Zelta bumbas balva, un Mesi to ieguva trīs gadus pēc kārtas — 2010., 2011. un 2012. gadā. Mesi pēc 2010.—2011. gada sezonas ieguva arī UEFA Eiropas labākā spēlētāja balvu. 24 gadu vecumā Mesi kļuva par futbolistu, kas guvis visvairāk vārtu kluba FC Barcelona labā. 25 gadu vecumā viņš kļuva par jaunāko futbolistu, kas Spānijas Pirmajā divīzijā guvis 200 vārtus.
Argentīnas futbola izlasē Mesi ir visu laiku rezultatīvākais izlases spēlētājs. Viņš ir guvis 98 vārtus. Jauniešu līmenī viņš ar Argentīnas U20 izlasi ir uzvarējis 2005. gada FIFA Jauniešu čempionātā. 2008. gada vasaras olimpiskajās spēlēs kļuva par olimpisko čempionu. Lionels Mesi ir salīdzināts ar Djego Maradonu, un pats Maradona viņu ir nosaucis par savu "pēcnācēju". 2006. gada FIFA Pasaules kausā Mesi kļuva par jaunāko Argentīnas spēlētāju, kas ir ne tikai spēlējis izlasē, bet arī guvis vārtus. Nākamajos trijos FIFA Pasaules kausos Mesi bija izlases kapteinis. 2022. gadā Mesi ar Argentīnas izlasi kļuva par Pasaules kausa ieguvējiem, finālā pārspējot Francijas izlasi.
Dzīves sākums
Mesi ir dzimis Rosario. Viņš bija trešais no četriem Horhes Mesi (Jorhe Messi) un Selijas Kuksitini (Celia Cuccittini) bērniem. Tēvs bija tērauda rūpnīcas vadītājs, bet māte strādāja magnētu ražošanas fabrikā. Mesi tēvam ir itāļu un spāņu senči, bet mātes senči galvenokārt ir itāļi. Jau pavisam mazs būdams, spēlēja futbolu kopā ar vecākajiem brāļiem Rodrigo un Matiasu, kā arī ar brālēniem Maksimiljano un Emanuelu Bjankuči (abi brālēni vēlāk kļuva par profesionāliem futbolistiem). Četru gadu vecumā Mesi sāka spēlēt vietējā futbola skolā Club Abanderado Grandoli.
1995. gadā dažas spēlēs nospēlēja Central Córdoba bērnu komandā, bet pēc tam pārgāja uz Newell's Old Boys bērnu komandu. 11 gadu vecumā viņam diagnosticēja augšanas hormona trūkumu. River Plate izrādīja interesi par Mesi progresu, bet nevarēja atļauties maksāt par viņa ārstēšanu 900 ASV dolāru mēnesī. Tajā laikā Argentīnā bija ekonomiskā krīze.
Mesi tēvam bija radinieki Katalonijā, un tādēļ viņš saskatīja iespēju dēlu ārstēt Spānijā. 2000. gada septembrī Mesi tēvs piedāvāja futbola klubam Barcelona pārbaudīt viņa dēla futbola prasmes. Barcelona sporta direktors Karless Reksačs bija sekojis līdzi Mesi izaugsmei un uzreiz gribēja slēgt līgumu, apmaksājot medicīniskos izdevumus, ja viņš vēlētos sākt dzīvi Spānijā, bet direktoru padome vilcinājās (tajā laikā Eiropas klubiem nebija ierasts slēgt līgumu ar tik jaunu ārzemju spēlētāju). 2001. gada februārī Mesi ģimene pārcēlās uz dzīvi Spānijā. Viņi atrada dzīvokli netālu no futbola kluba Barcelona stadiona Camp Nou. Pirmajā gadā Mesi futbolu nespēlēja daudz, jo ārzemnieki nevarēja spēlēt jauniešu komandā, kā arī līdz galam nebija sakārtots jautājums par pāreju no Newell's Old Boys uz Barcelona. Drīz vien māte ar brāļiem un jaunāko māsu Mariju Solu (María Sol) pārcēlās atpakaļ uz Argentīnu, bet Lionels kopā ar tēvu palika Barselonā.
Gadu vēlāk, 2002. gada februārī, pēc Spānijas Futbola federācijas lēmuma Mesi beidzot varēja pilntiesīgi spēlēt futbola kluba Barcelona jauniešu komandā. Jau pirmajā pilnajā sezonā (2002.-2003. gada sezonā) Mesi bija rezultatīvākais futbolists jauniešu līgā. Viņš 30 spēlēs bija guvis 36 vārtus. Sezonas beigās Mesi saņēma pirmo uzaicinājumu no kāda cita kluba. Par viņu interesi izrādīja Anglijas Premjerlīgas klubs Arsenal. Viņš to noraidīja, bet Mesi biedri jauniešu komandās Sesks Fabregass un Žerārs Pikē pieņēma Anglijas klubu uzaicinājumus.
2003—2005: tikšana pirmajā komandā
2003.—2004. gada sezonā, kas bija ceturtā sezona kluba Barcelona sistēmā, Mesi strauji progresēja, ejot cauri vairāku līmeņu komandām. Divu sezonu laikā viņš bija piecās dažādas komandās. Vispirms viņš startēja pusaudžu komandā Barcelona Juveniles B. Pirmssezonas starptautiskajos turnīros viņš tika atzīts par labāko spēlētāju. Pēc tam viņš nospēlēja tikai vienu oficiālo spēli šajā komandā, un tika paaugstināts uz spēcīgāko pusaudžu komandu Barcelona Juveniles A. Šajā komandā 11 līgas spēlēs guva 18 vārtus. Savu pirmo neoficiālo spēli Barcelona pirmajā komandā Mesi aizvadīja draudzības spēlē pret Žuzē Mouriņu vadīto klubu FC Porto 2003. gada 16. novembrī (būdams 16 gadus un 145 dienas vecs).
Lai gūtu papildus pieredzi, Mesi sāka spēlēt futbola kluba Barcelona trešajā komandā Barcelona C, kas piedalījās Spānijas ceturtā līmeņa futbola čempionātā (Tercera División) 5. grupā. Viņš palīdzēja futbola klubam Barcelona C saglabāt vietu šajā līmenī, desmit spēlēs gūstot piecus vārtus. tika parakstīts pirmais profesionālais līgums, kas paredzēja, ka Mesi būs kluba Barcelona īpašumā līdz 2012. gadam, kā arī 30 miljonus eiro lielu izpirkšanas naudu. Mēnesi vēlāk, 6. martā, debitēja futbola kluba Barcelona B sastāvā. Automātiski izpirkšanas nauda paaugstinājās uz 80 miljoniem eiro. Šajā sezonā Mesi spēlēja piecas spēles komandas Barcelona B sastāvā, bet šajās spēlēs vārtus neguva. Sezonas beigās atgriezās komandā Juveniles B, palīdzot tiem uzvarēt jauniešu čempionātā.
2004.—2005. gada sezonā Mesi bija garantēta vieta komandas Barcelona B sākumsastāvā. 17 spēlēs viņš guva sešus vārtus. 2004. gada 16. oktobrī (17 gadu un 114 dienu vecumā), viņš debitēja oficiālā futbola kluba Barcelona spēlē pret Espanyol, kļūstot par trešo jaunāko spēlētāju, kas spēlējis Barcelona sastāvā un jaunāko spēlētāju, kas spēlējis La Liga (rekordu pārspēja viņa komandas biedrs Bojans Krkičs 2007. gada septembrī). Savus pirmos vārtus viņš guva pret Albacete Balompié 2005. gada 1. maijā, būdams 17 gadus, 10 mēnešus un 7 dienas vecs, kļūstot par jaunāko spēlētāju, kas guvis vārtus La Liga spēlē FC Barcelona labā (līdz 2007. gadam, kad atkal Krkičs laboja šo rekordu, gūstot vārtus pēc paša Mesi piespēles). Šajā sezonā, nākot uz maiņu, Mesi piedalījās 9 futbola kluba Barcelona spēlēs, ieskaitot UEFA Čempionu līgas spēli pret Ukrainas futbola klubu Shakhtar Donetsk. Pret futbola klubu Albacete Balompié gūtie vārti bija vienīgie šajā sezonā.
2005—2008: nostiprināšanās sākumsastāvā
noslēdza jaunu līgumu ar futbola klubu Barcelona līdz 2010. gadam, kas bija par diviem gadiem īsāks nekā iepriekšējais līgums, toties izpirkšanas nauda bija pieaugusi līdz 150 miljoniem eiro. Itālijas futbola klubs Juventus vēlējās Mesi izīrēt, bet cits itāļu klubs Inter Milan par šo summu vēlējās Mesi iegādāties, kā arī viņam piedāvāja trīsreiz lielāku atalgojumu. Šo piedāvājumu Mesi noraidīja. Toreizējais futbola kluba Barcelona prezidents Hoans Laporta vēlāk teica, ka tā ir bijusi vienīgā reize, kad tik tiešām Spānijas klubs varēja zaudēt Mesi. 16. septembrī Mesi atkal noslēdza jaunu līgumu ar futbola klubu Barcelona, bet šoreiz līdz 2014. gadam.
Juridisko jautājumu kārtošanas dēļ Mesi sezonas sākumā nespēlēja. Spānijas Futbola federācija Mesi piešķīra Spānijas pilsonību. Spānijā ir ārzemnieku (ne Eiropas Savienības) spēlētāju ierobežojums uz laukuma spēles laikā. Iegūstot Spānijas pilsonību, Mesi tika laists uz laukuma biežāk, jo treneriem vairs nebija jāizšķiras viņu atstāt rezervē, lai laukumā laistu citus ārzemniekus. Mesi valkāja 19. numuru. Agri vien Mesi izveidoja bīstamu kluba Barcelona uzbrukuma trio kopā ar Ronaldiņu un Samuelu Eto'o. Mesi devās starta sastāvā jau vairākās nozīmīgās spēlēs, piemēram, pirmajā tās sezonas El Clásico, Čempionu līgas spēlē pret Anglijas klubu Chelsea. Pēc tam, kad bija nospēlējis 25 spēles un guvis 8 vārtus, Mesi guva traumu (traumēta paceles cīpsla) un izlaida sezonas beigas.
2006.—2007. gada sezonā Mesi kļuva par vienu no labākajiem futbolistiem pasaulē. Dažādu sacensību 36 spēlēs guva 17 vārtus. Arī šajā sezonā Mesi guva traumu; viņš guva pēdas kaulu (metatarsus) lūzumu, kas neļāva spēlēt trīs mēnešus. Viņš atgriezās uz Čempionu līgas astotdaļfināla spēlēm, kad futbola klubs Barcelona cīnījās ar Anglijas klubu Liverpool. Tomēr Spānijas klubs piekāpās Anglijas klubam divu spēļu summā ar 2:2 (zaudēja, jo Liverpool izbraukumā iesita vairāk vārtus nekā Barcelona izbraukumā). Toties Spānijas čempionātā Mesi sezonas izskaņā 13 spēlēs guva 11 vārtus (visa čempionāta laikā guva 14 vārtus). Mesi guva hat-trick kārtējā El Clásico spēlē. To neviens nebija paveicis 12 gadus. Martā viņš parakstīja arī jaunu līgumu, kurā pieauga Mesi atalgojums.
Lionelu Mesi sāka salīdzināt ar citu argentīniešu futbola zvaigzni Djego Maradonu, un pats Maradona viņu ir nosaucis par savu "pēcnācēju". Spānijas Karaļa kausa pusfināla spēlē pret Getafe guva līdzīgus vārtus, kā Maradona Argentīnas un Anglijas spēlē 1986. gada FIFA Pasaules kausā. Šie Maradonas gūtie vārti ir atzīti par "Gadsimta vārtiem".
2007. gadā Ronaldiņu zaudēja formu, un par jauno futbola kluba Barcelona līderi kļuva 20 gadus vecais Lionels Mesi. Spānijas plašsaziņas līdzekļi Mesi sāka saukt par "Mesiju". 2007. gada izskaņā Mesi žurnālistu balsojumā ieņēma trešo vietu cīņā par 2007. gada Zelta bumbu (piekāpās Kakam un Krištianu Ronaldu). Savukārt futbola izlašu treneru un kapteiņu balsojumā par FIFA Gada futbolistu ieguva otro vietu (piekāpās tikai Kakam). 2007.—2008. gada sezona nebija pilnvērtīga, jo viņš atkal traumēja paceles cīpslu. Atkal atgriezās UEFA Čempionu līgas astoņdaļfinālā, šoreiz pret Skotijas klubu Celtic. Pirmajā spēlē pret viņiem guva divus vārtus. , atbildes spēlē pret Celtic, atkal guva traumu. Pēc tam kluba treneris Franks Reikārds tika kritizēts par lēmumu Mesi sūtīt laukumā, jo kluba ārsti bija brīdinājuši, ka nevajadzētu Mesi laist laukumā. Sezonu Barcelona noslēdza bez trofejām: Čempionu līgā pusfinālā piekāpās Anglijas klubam Manchester United, bet Spānijas čempionātā ieņēma trešo vietu.
Pēc divām neveiksmīgām sezonām, futbola klubs Barcelona pārtrauca sadarbību ar galveno treneri Reikārdu un formu zaudējušo Ronaldiņu. Pēc Ronaldiņu došanās prom, Mesi sāka spēlēt ar 10. numuru uz krekla. 2008. gada jūlijā Mesi parakstīja jaunu līgumu, kas paredzēja viņam gada algu 7,8 miljonu eiro apmērā. Mesi kļuva par futbola kluba Barcelona apmaksātāko spēlētāju. Neskatoties uz kluba neveiksmēm un traumām, Mesi balsojumā par 2008. gada Zelta bumbu palika otrais, arī FIFA Gada futbolista noskaidrošanā bija otrais. Abos balsojumos palika aiz Krištianu Ronaldu.
2008—2012: Gvardiolas ēra
Par jauno kluba galveno treneri kļuva bijušais Barcelona kapteinis Hoseps Gvardiola. 2008.—2009. gada sezona bija Mesi pirmā pilnā sezona, jo iztika bez traumām. 51 spēlē viņš guva 38 vārtus, un kopā ar tā laika Barcelona spēlētājiem Samuelu Eto'o un Tjerī Anrī guva 100 vārtus. Pie Gvardiolas Mesi galvenokārt bija labās malas uzbrucējs. 2009. gada maijā pirmo reizi spēlēja viltus deviņnieka pozīcijā. Šajā sezonā Mesi kļuva par Spānijas čempionu, uzvarēja Spānijas Karaļa kausā, kā arī ieguva UEFA Čempionu līgas kausu, finālspēlē ar 2:0 uzvarot Manchester United. Čempionu līgā guva 9 vārtus, kļūstot par jaunāko futbolistu, kas vienā Čempionu līgas sezonā iesitis visvairāk vārtus.
Mesi atkal parakstīja jaunu līgumu ar Barcelona, kas paredzēja, ka Mesi būs kluba īpašumā līdz 2016. gadam, izpirkšanas maksa tika palielināta līdz 250 miljoniem eiro, bet gada atalgojums pieauga līdz 12 miljoniem eiro. Jaunās 2009.—2010. gada sezonas sākumā Barcelona ieguva arī Spānijas Superkausu un UEFA Superkausu, kā arī vēlāk — FIFA Klubu Pasaules kausu. Gada izskaņā Mesi ieguva 2009. gada Zelta bumba un kļuva par FIFA Gada futbolistu.
guva trīs vārtus spēlē pret Granada un kļuva par visu laiku visvairāk vārtu guvušo spēlētāju Barcelona sastāvā. Viņš pārspēja Sesara Rodrigesa (César Rodríguez) rekordu, kurš Barcelona sastāvā ir guvis 232 vārtus. Sesars to paveica 354 spēlēs, bet Mesi to pašu paveica 314 spēlēs.
Barcelona galvenais treneris Gvardiola paziņoja, ka pēc sezonas beigām viņš dodas prom no komandas.
2012—2021: pēc Gvardiolas ēras
Lionels Mesi spēlē pret Real Betis guva 86. vārtus kalendārajā gadā, pārspējot Gerdam Milleram piederošo Ginesa rekordu. Gerds Millers 1972. gadā guva 85 vārtus. Līdz kalendārā gada beigām Mesi guva 91 vārtu (79 vārtus guva Barcelona kluba rindās, bet atlikušos 12 vārtus guva Argentīnas izlases sastāvā). ceturto gadu pēc kārtas saņēma FIFA Zelta bumbu.
kārtējā El Clásico spēlē viņš guva 18. vārtus šajā savstarpējā duelī, panākot šajā radītājā tā brīža līderi Alfredo di Stefano. guva vārtus 17 profesionālas līgas spēlēs pēc kārtas, un līdz ar to kļuva par šī radītāja līderi. Šis rekords iepriekš piederēja kluba Ruch Chorzów 1930. gadu futbolistam Teodoram Peterekam. Trīs dienas vēlāk, 12. martā, UEFA Čempionu līgas spēlē pret AC Milan guva 58. vārtus šajā turnīrā un kļuva par turnīra visu laiku visvairāk vārtus guvušo spēlētāju, apsteidzot Rūdu van Nistelroju. 11. maijā kluba Barcelona kreklā ieguva sesto Spānijas čempiona titulu. Mesi sezonas laikā bija guvis 46 vārtus un ieguva Zelta zābaku, kļūstot par pirmo spēlētāju, kas to ir ieguvis trīs reizes.
Mesi sesto reizi Barcelona sastāvā izcīnija Spānijas Superkausu. Mesi guva trīs vārtus El Clásico spēlē un apsteidza Alfredo di Stefano gūto vārtu skaita ziņā šajā duelī. Ar šiem vārtiem Mesi panāca otrajā vietā visu laiku rezultatīvāko Spānijas čempionāta vārtu guvēju Hugo Sančesu, kas no 1981. līdz 1994. gadam Spānijas čempionātos bija guvis 234 vārtus.
Mesi panāca arī rezultatīvāko Spānijas čempionātu spēlētāju Telmo Sarru un kļuva par Spānijas čempionātos visu laiku visvairāk vārtu guvušo futbolistu. Sarra no 1940. līdz 1955. gadam Spānijas čempionātu spēlēs bija guvis 251 vārtu. Trīs dienas vēlāk, 25. novembrī, Mesi spēlē pret Kipras klubu APOEL kļuva arī par Eiropas klubu dažādu kausu kopvērtējuma rezultatīvāko futbolistu, gūstot 74 vārtus. Decembrī Mesi kļuva arī par visu laiku rezultatīvāko Barselonas derbija (Barcelona un Espanyol) futbolistu.
Mesi guva 20. vārtus Spānijas čempionātā un kļuva par pirmo futbolistu, kas vismaz divdesmit vārtus ir guvis 7 sezonas pēc kārtas. Sešās sezonās pēc kārtas (no 1958./1959. līdz 1963./1964. sezonai) vismaz 20 vārtus ir iesitis Ferencs Puškāšs. 15. februārī Lionels Mesi iedeva 106. rezultatīvo piespēli Spānijas čempionātos un kļuva par visu laiku labāko rezultatīvo piespēļu devēju Spānijas čempionātos. 17. maijā pēc spēles ar Atlético Madrid Mesi un viņa komanda Barcelona kļuva par Spānijas čempioniem. 30. maijā, finālspēlē uzvarot Athletic Club ar 3:1, tika iegūts arī Spānijas Karaļa kauss. 6. jūnijā tika uzvarēts UEFA Čempionu līgā, finālspēlē ar 3:1 pieveicot itāļu klubu Juventus. Ar 10 vārtiem un kopā ar Neimaru un Krištianu Ronaldu kļuva par tās sezonas Čempionu līgas labāko vārtu guvēju.
Mesi ar komandu trešo reizi izcīnīja UEFA Superkausu. 27. augustā tika atzīts par UEFA Gada futbolistu. FIFA Klubu Pasaules kausa finālspēlē pret Argentīnas River Plate Mesi guva pirmos spēles vārtus un Barcelona uzvarēja ar rezultātu 3:0, līdz ar to kalendārā gada laikā Barcelona ieguva piekto trofeju. Mesi piekto reizi ieguva FIFA Zelta bumbu (vienu reizi šo apbalvojumu ir ieguvis ar nosaukumu Zelta bumba). 17. februārī kļuva par pirmo futbolistu, kas Spānijas čempionāta spēlēs ir guvis 300 vārtus.
2016.—2017. gada sezonu Mesi iesāka ar uzvaru Spānijas Superkausā, kur viņš Andresa Injestas savainojuma laikā bija komandas kapteinis. UEFA Čempionu līgas spēlē pret Manchester City Mesi guva savus 54. vārtus Čempionu līgā, tādējādi kopējo vārtu ziņā apsteidzot Raulu. Gadu Mesi pabeidza ar kopā 51 vārtu guvumu, padarot viņu par gada labāko vārtu guvēju Eiropā. Mesi guva divus vārtus 3—2 uzvarā pret Real Madrid. Viņa uzvaras vārti kompensācijas laikā bija viņa 500 vārti Barcelona kreklā. Šie vārtu guvums ieguva atpazīstamību pēc tā, kā Mesi tos svinēja — ar savu vārdu un numuru nostājoties pretī Real Madrid faniem. Sezonu Mesi noslēdza ar ceturto Eiropas Zelta zābaku savā karjerā.
Čempionu līgas spēlē pret Grieķijas komandu Olympiacos Mesi guva savus 100 vārtus UEFA sacensībās. 25. novembrī Mesi noslēdza jaunu līgumu, paturot viņu Barselonā līdz 2020.—2021. gada sezonai. Viņa izpirkuma maksa bija 700 miljoni eiro. Sezonas beigās Mesi devīto reizi kļuva par Spānijas čempionu.
Mesi ieguva FIFA labākā spēlētāja balvu, kā arī 2. decembrī savu sesto Ballon d'Or. UEFA Čempionu līgas pusfināla spēlē Lisabonā, kurā Barcelona zaudēja 8—2 pret Bayern Munich, Mesi piedzīvoja savu lielāko zaudējumu kā spēlētājs.
spēlē pret Celta Vigo Mesi guva savus pēdējos vārtus Barcelona kreklā. Mesi astoto reizi kļuva par La Liga labāko vārtu guvēju. Tā bija arī piektā reize pēc kārtas, kad Mesi sezonu noslēdz kā līgas labākais vārtu guvējs, panākot Alfredo di Stefano un Ugo Sančesu, kuri Real Madrid sastāvā bija četras reizes pēc kārtas kļuvuši par labākajiem vārtu guvējiem.
2021. gada 1. jūlijā Mesi kļuva par brīvo aģentu. Sarunas ar Barcelona bija sarežģītas, kluba finansiālās situācijas dēļ. 5. augustā Barcelona paziņoja, ka, La Liga noteikumu dēļ, Mesi klubā nepaliks, kaut gan abas puses bija vienojušās un gatavas noslēgt jaunu līgumu. Trīs dienas vēlāk, preses konferencē Camp Nou stadionā, Mesi ar asarām acīs paziņoja ka nepaliks Barcelona komandā.
Argentīnas izlase
Pirms debijas Argentīnas izlasē, Mesi bija piedāvājums pārstāvēt Spānijas izlasi. Šo piedāvājumu viņš noraidīja. 2004. gada jūnijā viņš debitēja Argentīnas U20 izlasē draudzības spēlē pret Paragvajas jauniešiem.
2005. gada jūnijā Mesi ar Argentīnas U20 izlasi uzvarēja FIFA Jauniešu čempionātā, kas norisinājās Nīderlandē. Šajā čempionātā Mesi kļuva par labāko vārtu guvēju, gūstot 6 vārtus.
4. augustā Argentīnas izlases treneris Hosē Pekermans Lionelu Mesi iekļāva Argentīnas izlases sastāvā draudzības spēlē pret Ungāriju. Šajā spēlē viņš spēlēja tikai 3 minūtes un saņēma sarkano kartīti. Pirmos vārtus Argentīnas izlases labā Mesi guva draudzības spēlē pret Horvātiju.
Neskatoties uz traumām 2005./2006. gada sezonas beigās, Lionels Mesi tika iekļauts Argentīnas izlases pieteikumā uz 2006. gada FIFA Pasaules kausu. Pirmo spēli pret Kotdivuāras izlasi viņš izlaida. Mesi laukumā devās otrajā spēlē pret Serbijas un Melnkalnes izlasi. Tajā viņš guva vārtus, kļūstot par jaunāko Argentīnas izlases futbolistu, kas ir guvis vārtus FIFA Pasaules kausos. Mesi spēlēja arī astoņdaļfināla spēlē pret Meksiku, 84. minūtē nomainot Havjēru Saviolu.
2007. gada Copa América turnīrā Lionels Mesi spēlēja visas 6 spēlēs, kurās guva divus vārtus. Finālā argentīnieši ar 0:3 zaudēja Brazīlijai. Mesi vārti pusfinālā pret Meksiku tika atzīti par turnīra labākajiem vārtiem. Mesi tika atzīts par turnīra labāko jauno spēlētāju.
2008. gadā Mesi piedalījās vasaras olimpiskajās spēlēs, kas norisinājās Pekinā. Sākotnēji FC Barcelona negribēja Mesi laist uz tām. Tikai pēc pārrunām ar galveno treneri Hosepu Gvardiolu, klubs piekrita, ka Mesi dodas uz olimpiskajām spēlēm. Šajās olimpiskajās spēles Argentīna uzvarēja un Mesi kļuva par olimpisko čempionu. Turnīrā Mesi guva divus vārtus — pirmajā spēlē pret Kotdivuāru un ceturtdaļfinālspēlē pret Nīderlandi.
2010. gada FIFA Pasaules kausa trešajā spēle pret Grieķiju, Mesi laukumā devās kā kapteinis. Viņš kļuva par visu laiku jaunāko Argentīnas izlases kapteini. Argentīna no turnīra izstājās, zaudējot ceturtdaļfinālā ar 0:4 Vācijai. Lai arī Mesi neguva vārtus turnīrā, viņš tika virzīts uz turnīra labākā spēlētāja balvu. To ieguva Urugvajas izlases spēlētājs Djego Forlans.
2011. gada Copa América turnīrā Argentīna spēlēja mājās. Viņi izstājās ceturtdaļfinālā pret Urugvaju. Zaudēja pēcspēles 11 m sitienos. Mesi savu 11 m sitienu realizēja. Nevienā spēlē vārtus neguva.
2014. gada FIFA Pasaules kausā Mesi bija Argentīnas līderis un kapteinis. Turnīrā Argentīna nokļuva līdz finālam, kur papildlaikā ar 0:1 piekāpās Vācijai. Mesi tika iekļauts turnīra simboliskajā izlasē un atzīts par turnīra labāko spēlētāju. Mesi visa turnīra laikā guva 4 vārtus.
2015. gada Copa América turnīrā, kas norisinājās Čīlē, Mesi 20. jūnijā nospēlēja 100. spēli Argentīnas izlasē. Viņš kļuva par jaunāko argentīniešu futbolistu, kas to paveicis, un pievienojās četru futbolistu (Havjeram Dzaneti, Roberto Ajalam, Havjeram Maskerano un Djego Simeonem), kas to ir paveikuši.
2018. gada FIFA Pasaules kauss
Argentīna slikti startēja 2018. gada FIFA Pasaules kausa kvalifikācijā. Ja Argentīna pēdējā kvalifikācijas spēlē nebūtu uzvarējusi Ekvadoru (uzvarēja ar rezultātu 3:1), tad Argentīna nebūtu kvalificējusies finālturnīram. Šajā spēlē visus trīs vārtus guva Mesi.
2018. gada Pasaules kausa pirmajā spēlē pret Islandes izlasi Lionels Mesi neguva vārtus no 11 m soda sitienu atzīmes. Iespējams tie būtu uzvaru nesošie vārti, jo spēle beidzās ar rezultātu 1:1. Otrajā spēlē pret Horvātijas izlasi Argentīna un Mesi nospēlēja ļoti neizteiksmīgi. Spēle beidzās ar rezultātu 0:3. Trešajā spēlē pret Nigērijas izlasi Mesi guva spēles pirmos vārtus, un Argentīna uzvarēja ar rezultātu 2:1. Ar šo uzvaru Argentīna kvalificējās izslēgšanas spēlēm (argentīnieši tika izslēgšanas spēlēs arī tāpēc, ka Islande zaudēja Horvātijai).
Astoņdaļfināla spēlē pret Francijas izlasi Mesi iedeva divas rezultatīvas piespēles, bet ar to bija par maz. Argentīnas izlase zaudēja ar rezultātu 3:4. 2016. gadā Lionels Mesi jau paziņoja par nespēlēšanu izlasē, bet toreiz argentīnieši izvērsa kampaņu, lai Mesi atgrieztos izlasē. Mesi šī spiediena rezultātā pārdomāja.
Privātā dzīve
Kopš 2008. gada, kad Mesi bija 20 gadi, dzīvo kopā ar Antonellu Rokuco (Antonella Roccuzzo). Viņi ir pazīstami kopš Mesi bija 5 gadi. Antonella ir viņa bērnības drauga Lukasa Skaljas (Lucas Scaglia, viņš arī ir futbolists) māsīca. Mesi un Rokuco ir trīs dēli: Tjago (Thiago, dzimis 2012. gadā), Mateo (Mateo, 2015. gadā) un Siro (Ciro, 2018. gadā). Abi apprecējās.
Mesi ir tuvas attiecības arī ar māti, tēvu un brāļiem. Mātes Selijas (Celia) attēls ir uztetovēts uz Mesi kreisā pleca. Tēvs Horhe (Jorge) bija viņa aģents no 14 gadu vecuma, bet vecākais brālis Rodrigo (Rodrigo) rūpējas par Mesi dienas plāniem un publicitāti. Savukārt jaunākais brālis Matiass (Matías) un māte pārvalda labdarības organizāciju Leo Messi Foundation.
Lai arī 13 gadu vecumā devās uz Spāniju, Mesi ir saglabājis ciešas saites ar savu dzimto pilsētu Rosario. Viņš joprojām runā spāņu valodas akcentā, kas raksturīgs šai pilsētai. Mesi īpašumā joprojām ir vecā ģimenes māja, lai gan tajā neviens nedzīvo; māte dzīvo ekskluzīvā dzīvoklī. Mesi ir apgalvojis, ka karjeras izskaņā viņš vēlētos atgriezties komandā Newell's Old Boys, kur viņš spēlēja bērnībā, pirms kļuva par profesionāli.
Visas karjeras laikā iesaistījies labdarības pasākumos, galvenokārt saistītos ar bērniem, kuriem ir dažādas medicīniskas problēmas. Arī viņam bērnībā tika konstatēts augšanas hormona trūkums. Kopš 2004. gada sadarbojas ar Apvienoto Nāciju Organizācijas Bērnu fondu (UNICEF). Kopš 2010. gada marta Mesi ir UNICEF labas gribas vēstnieks. Pirmā lielā misija šajā amatā bija dažus mēnešus vēlāk. Janvārī spēcīga zemestrīce nopostīja Haiti, un viņš devās uz Haiti, lai nesenās zemestrīces dēļ nestu sabiedrībai izpratni par bērnu nožēlojamo stāvokli šajā valstī. No tā laika ir piedalījies dažādās UNICEF kampaņās, kas vērstas uz HIV profilaksi, izglītību un bērnu-invalīdu iekļaušanu sabiedrībā. 2013. gada novembrī, sava dēla Tjago pirmajā dzimšanas dienā, kopā ar viņu piedalījās kampaņā, lai palielinātu izpratni par augsto mirstību maznodrošināto bērnu vidū.